**KOV digipöörde osalustasu**

MEMO

**Taustainfo KOV digipöördest:**

* KOV digipöörde tegevuskava on aluseks Majandus- ja Kommunikatsiooniministeeriumi (MKM) rakendatavas valdkondlike digipöörete struktuurivahendite toetusmeetmes KOVide üleste tegevuste rahastamisel kuni 2027. a lõpuni. Tegevuskava uuendatakse igal aastal – 2023. aastal esitasime tegevuskava 2023-2024 kohta ning käesoleval aastal 2024-2025 perioodi kohta.
* Kuna 2023-2024 tegevuskava allkirjastamine MKMi poolt venis, alustati planeeritud tegevuste elluviimisega 2024. a algusest.
* 2024. a I poolaastal uuendati digipöörde tegevuskava ning tehti ettevalmistavaid tegevusi hangete läbiviimiseks (KOV teenusjuhtide arenguprogramm, KOV rahvahääletuste/küsitluste uue infosüsteemi arendamine, KOVide ülese siseveebi loomine). Kevadel lisandus ELVLi meeskonda andmete suuna projektijuht.

**KOV digipöörde rahastamine:**

* KOV digipöörde toetussumma 2024-2025 tegevuskava kohaselt on **1 160 110 eurot**
* Digipöörde meede eeldab nn IKT baasrahastuse tagamist omavalitsuste poolt.
* KOVide baasrahastus ehk osalustasu on kokku **62 000 eurot aastas**, sh:
  + ELVL IKT valdkonna üldine koordineerimine
  + Digipöörde tegevuste koordineerimine, aruandlus jms
  + ELVL kesksete infosüsteemide (Omavalitsuste portaal, Anna teada) haldamine
* ELVLi volikogu otsustas eelmisel aastal jagada 2024. a KOV digipöörde osalustasu võrdselt ELVLi liikmete vahel ehk 785 eurot liikme kohta.

KOV digipöörde plaani algatuste ja tegevuste eelarvete ülevaade 2024-2025:

|  |  |
| --- | --- |
| **Tegevused** | **Eelarve (EUR)** |
| * KOV rahvahääletuste uue infosüsteemi arendamine * KOV teenuste keskse platvormi eelanalüüs | 393 536  126 100 |
| * Küberturvalisuse tagamise tugi KOVidele (sh KOVide ülese siseveebi loomine) | 174 952 |
| * KOV teenuste omanike digipädevuste koolitusprogramm * KOV digivaldkonna kogukonna tugevdamine | 122 000  29 280 |
| * KOV avalike teenuste kaardistamine ja ühtne kasutajate rahulolu mõõtmise süsteem * Avaandmete avaldamise, andmehalduse ja AI tugi KOVidele | 192 609  121 633 |
| **KOKKU** | **1 160 110** |

Ettepanek ELVL volikogu koosolekule digipöörde osalustasu katmiseks:

**Kiita heaks KOV digipöörde osalustasu jagamine võrdselt ELVL liikmete vahel aastateks 2025-2026 summas 785 eurot aastas iga liidu liikme kohta.**

Koostas: Katrin Rajamäe-Soosaar